ประกันภัยพร้อมรับมือ ต้องมีนักคณิตศาสตร์
ธุรกิจประกันภัยเดินหน้าตามกฎหมาย ยกระดับต้องมีนักคณิตศาสตร์ประจำการ
6 พ.ย. 2558

ธุรกิจประกันภัยเดินหน้าตามกฎหมาย ยกระดับต้องมีนักคณิตศาสตร์ประจำการ
นางบุษรา อึ๊งภากรณ์ ผู้อำนวยการสมาคมประกันชีวิตไทย เปิดเผยว่า ภายในเดือน ก.พ. 2559 เชื่อว่าทุกบริษัทประกันชีวิตมีความพร้อมที่จะมีนักคณิตศาสตร์ประกันภัยในระดับเฟลโล่ประจำการอยู่ทุกบริษัทตามที่กฎหมายกำหนด หลังจากครบกำหนดผ่อนผันมาแล้ว 8 ปี  ซึ่งถือได้ว่าเป็นเรื่องจำเป็นและมีส่วนช่วยให้ธุรกิจประกันชีวิตของไทยยกระดับสู่สากลมากขึ้น
นายกี่เดช อนันต์ศิริประภา ผู้อำนวยการบริหารสมาคมประกันวินาศภัยไทย กล่าวว่า นักคณิตศาสตร์ประกันภัยมีความจำเป็นในธุรกิจประกันมากขึ้น ซึ่งจะช่วยให้มีการคำนวณความเสี่ยงภัยได้ใกล้เคียงกับสภาพความเป็นจริงมากขึ้น โดยเฉพาะไทยถือได้ว่าเป็นจุดศูนย์กลางอาเซียน จึงต้องให้ความสำคัญกับเรื่องนี้
นายอิฏฐ์ อภิรักษ์ติวงศ์ อุปนายกสมาคมนักคณิตศาสตร์ประกันภัยแห่งประเทศไทย กล่าวว่า ปัจจุบันไทยมีนักคณิตศาสตร์ระดับเฟลโล่อยู่ประมาณ 20 คน และปัจจุบันก็ได้รับความสนใจจากนักศึกษาเข้ามาเรียนด้านนี้มากขึ้น และคาดว่าในอนาคตไทยจะมีนักคณิตศาสตร์ระดับเฟลโล่ได้เพียงพอกับความต้องการ